Նրա խոսքով՝ այսօր փոխվել են մարդկանց մոտեցումները, պահանջներն ու սպասումները, հետևաբար համակարգում օպտիմալացման նպատակով որքան էլ անգնահատելի համարենք միջազգային դոնոր կազմակերպությունների ցուցաբերած աջակցությունը, որոնց միջոցով իրականացվում են այնպիսի ծրագրեր, ինպիսիք են՝ առողջության առաջնային պահպանման օղակի ամրապնդումը, վարակիչ հիվանդությունների կանխարգելման ծրագրերը, վակցինացման ծրագրերը, բուժհաստատությունների արդիականացման և վերազինման ծրագրերը, այնուամենայնիվ մեր համաքաղաքացիների հիմնական խնդիրների լուծումները կախված են մնում ոլորտին հատկացվող տարեկան բյուջեի չափից՝ այսինքն պետությունից։ Իսկ մինչ երկրում համապարփակ բժշկական ապահովագրության ներդրումը, որը սպասվում է 2021 թվականից ոչ շուտ՝ անհրաժեշտ են հստակ քայլեր մարդկանց առողջական վիճակի բարելավման ուղղությամբ, այլ կերպ ասած՝ պետությունը պետք է կարողանա հոգալ հիվանդի բուժման համար անհրաժեշտ ծախսերը: